32006R0339
L 055/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 339/2006 НА КОМИСИЯТА
от 24 февруари 2006 година
за изменение на приложение XI към Регламент (ЕО) № 999/2001 на Европейския парламент и на Съвета по отношение на правилата за внос на живи животни от рода на едрия рогат добитък и на продукти с произход от животни от рода на едрия рогат добитък, от рода на овцете и от рода на козите
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент (ЕО) № 999/2001 на Европейския парламент и на Съвета от 22 май 2001 г. относно определянето на правила за предотвратяване, контрол и ликвидиране на някои трансмисивни спонгиформни енцефалопатии (1), и по-специално член 23, първи параграф от него,
като има предвид, че:
(1)
В своите становища от 2001 г. за географския риск от разпространение на спонгиформната енцефалопатия по говедата (СЕГ) в Бразилия, Чили, Ел Салвадор, Никарагуа, Ботсуана, Намибия и Свазиленд Управителният научен комитет (УНК) заключава, че появата на СЕГ сред местния добитък в тези страни е много малко вероятна. Вследствие от това те бяха включени в списъка със страните, които са освободени от някои условия в търговията с живи животни от рода на едрия рогат добитък и на продукти с произход от животни от рода на едрия рогат добитък, от рода на овцете и от рода на козите, свързани с трансмисивната спонгиформа енцефалопатия (ТСЕ).
(2)
В актуализираните си становища, приети през месец февруари и месец август 2005 г., Европейският орган по безопасност на храните (EFSA) заключава, че появата на СЕГ сред местния добитък в Бразилия, Чили, Ел Салвадор, Никарагуа, Ботсуана, Намибия и Свазиленд не е много малко вероятна. Следователно тези страни не следва повече да бъдат освободени от някои условия в търговията с живи животни от рода на едрия рогат добитък и на продукти с произход от животни от рода на едрия рогат добитък, от рода на овцете и от рода на козите, свързани с трансмисивната спонгиформа енцефалопатия (ТСЕ).
(3)
Регламент (ЕО) № 999/2001 следва да бъде съответно изменен.
(4)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Приложение XI към Регламент (ЕО) № 999/2001 се изменя в съответствие с приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 февруари 2006 година.